b'\n_START_ARTICLE_\nHMS Hardy (R08)\n_START_SECTION_\nPalvelus\n_START_PARAGRAPH_\nHMS Hardy liittyi koeajojen p\xc3\xa4\xc3\xa4tytty\xc3\xa4 syyskuussa 1942 Kotilaivastoon koulutettavaksi. Alus saattoi 14. lokakuuta taistelulaiva HMS Ansonia yhdess\xc3\xa4 HMCS Haidan, HMCS Iroquoisin, HMS Januksen ja HMS Vigilantin kanssa matkalla Huippuvuorille. Se suojasi  23. marraskuuta Kuolaan matkannutta saattuetta JW54B, josta se erkani 2. joulukuuta palaten itsen\xc3\xa4isesti Scapa Flowhun._NEWLINE_Alus liittyi 21. tammikuuta 1945 Akureyriss\xc3\xa4 Islannissa saattueeseen JW56A suojausosaston johtoalukseksi. Saavuttuaan Kuolan niemimaalle 28. tammikuuta se l\xc3\xa4hti suojueen kanssa liitty\xc3\xa4kseen saattueeseen JW56B, joka oli joutunut Werwolf-ryhm\xc3\xa4n sukellusveneiden kohteeksi Karhusaaren l\xc3\xa4hist\xc3\xb6ll\xc3\xa4. Seuraavana p\xc3\xa4iv\xc3\xa4n\xc3\xa4 se liittyi uuteen saattueeseen._NEWLINE_HMS Hardyyn osui 30. tammikuuta Saksan laivaston sukellusveneen U-278 laukaisema akustinen T5 torpedo (GNAT), joka tuhosi aluksen per\xc3\xa4n. HMS Venus upotti aluksen torpedoimalla pelastettuaan sen eloonj\xc3\xa4\xc3\xa4neet.'